《题西门亭》
宋代·陈律

吾家四正峰前住，射策君门亦快哉。
三岛路从天外去，一枝香折月中来。
鲤鱼晴跃桃花浪，鹦鹉春倾竹叶杯。
预宴琼林非所望，偶先英俊步金台。

作者简介：陈律，字宗礼，政和（今属福建）人。神宗元丰八年（一○八五）进士（明嘉靖《龙溪县志》卷一五）。徽宗崇宁三年（一一○四）知连江县（民国《连江县志》卷一二）。政和七年（一一一七）知龙溪县。民国《政和县志》卷二七有传。今录诗四首。